**ԱՄՓՈՓԱԹԵՐԹ**

**«ՆԱԽԱԴՊՐՈՑԱԿԱՆ ԿՐԹՈՒԹՅԱՆ ՄԱՍԻՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ», «ՆԱԽԱԴՊՐՈՑԱԿԱՆ ԿՐԹՈՒԹՅԱՆ ՄԱՍԻՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՓԱԹԵԹԻ ՄԱՍԻՆ**

|  |  |
| --- | --- |
|  | |
| 1. Աշխատանքի և սոցիալական հարցերի նախարարություն | 02.11.2022 |
| ՆՄ/ԳԽ/27638-2022 |
| Նկատի ունենալով այն հանգամանքը, որ 2023 թվականի փետրվարի 1-ից ներդրվում է անձի ֆունկցիոնալության գնահատման համակարգը, առաջարկում ենք Նախագծով փոփոխություն կատարել նաև «Նախադպրոցական կրթության մասին» օրենքի 7-րդ հոդվածի 6-րդ մասի 1-ին կետում. մասնավորապես «առաջին կամ երկրորդ կարգի հաշմանդամություն» բառերը փոխարինել «առաջին կամ երկրորդ խմբի կամ ֆունկցիոնալության ծանր կամ խորը աստիճանի սահմանափակումով» բառերով: | Ընդունվել է |
| Նախագծի 2-րդ հոդվածի 2-րդ մասի 1-ին կետը առաջարկում ենք հանել, հաշվի առնելով, որ «Ազգային անվտանգության մարմիններում ծառայության մասին» օրենքի 1-ին հոդվածի 1-ին մասով սահմանվում է, որ «Ազգային անվտանգության մարմիններում ծառայությունը զինվորական ծառայություն է, որի առանձնահատկությունները սահմանվում են սույն օրենքով, այլ օրենքներով և իրավական ակտերով:», իսկ «Զինվորական ծառայության և զինծառայողի կարգավիճակի մասին» օրենքի 2-րդ հոդվածի 2-րդ մասով սահմանվում է, որ «Սույն օրենքի դրույթներն ազգային անվտանգության մարմինների զինծառայողների վրա տարածվում են շարքային ու կրտսեր ենթասպայական կազմերի զինծառայողների և «Ազգային անվտանգության մարմիններում ծառայության մասին» օրենքով չկարգավորված մասերով:», 9-րդ հոդվածի 5-րդ մասով՝ «Հայաստանի Հանրապետության պաշտպանության նախարարության, ազգային անվտանգության, ոստիկանության մարմինների համակարգերում զինվորական ծառայության հիմնական պաշտոնների, քրեակատարողական և փրկարար ծառայությունների հիմնական պաշտոնների միջև համապատասխանությունը սահմանում է Կառավարությունը:»: Հետևաբար կարծում ենք սույն փոփոխության անհրաժեշտությունը բացակայում է: | Ընդունվել է մասնակի. դրույթը խմբագրվել է |
| Նախագծի 3-րդ հոդվածով կատարվող լրացումը կրում է հայեցողական բնույթ, անհրաժեշտ է սահմանել «համայնքի առանձնահատկությունները» գնահատելու չափորոշիչներ և կարգ, ինչպես նաև դրանք մշակող և ընդունող մարմինները. | Ընդունվել է մասնակի. դրույթը խմբագրվել է |
| Նախագծի 6-րդ հոդվածում «Նախադպրոցական կրթության պետական կրթական չափորոշիչը ներառում է՝» բառերը կրկնվում են։ | Ընդունվել է |
| 2. Կրթության տեսչական մարմին | 03.11.2022 |
| 01/05-1/870-2022 |
| **Հոդված 3. Օրենքի 7-րդ հոդվածում** *«համայնքի ավագանին կարող է սահմանել»* բառերը փոխարինել *«ավագանու որոշմամբ կարող է սահմանվել»*բառերով: | Ընդունվել է |
| **Հոդված 6. Օրենքի 10-րդ հոդվածի 1-ին մասից** հանել*«Նախադպրոցական կրթության պետական կրթական չափորոշիչը ներառում է՝»* կրկնվող նախադասությունը, *«բովանդակությունը»* բառը փոխարինել *«բովանդակությանը»* բառով, *«սաների»* բառը՝ *«սաներին* բառով: | Ընդունվել է |
| **Հոդված 7. Օրենքի 11-րդ հոդվածի 1-ին մասից** հանել *«(այդ թվում նաև՝ կրթություն և զարգացման առանձնահատուկ պայմանների կարիք ունեցող)»* բառերը, *«վերաբերմունքի»* բառը փոխարինել*«վարքագծի»*բառով: | Ընդունվել է |
| **Հոդված 12․ Օրենքի 24-րդ հոդվածի 1-ին մասի 13-րդ կետում** *«անվանացանկը»*բառը փոխարինել *«ցանկը»*բառով**:** | Ընդունվել է |
| **3. Երևանի քաղաքապետարան** | 07.11.2022 |
| 01/117502-22 |
| «Նախադպրոցական կրթության մասին» օրենքի 7-րդ հոդվածի 6-րդ մասը շարադրել հետևյալ խմբագրությամբ.  «6.Նախադպրոցական ուսումնական հաստատություն ընդունվելու առաջնահերթության իրավունքից, ըստ կրթության պետական կառավարման լիազորված մարմնի սահմանած կարգի, օգտվում են՝  1) առաջին կամ երկրորդ կարգի հաշմանդամություն ունեցող ծնողի (ծնողների) երեխաները.  2) երեք և ավելի երեխա ունեցող ծնողի (ծնողների) երեխաները.  3) զոհված զինծառայողի երեխան, քույրը, եղբայրը.  4) երկկողմանի ծնողազուրկ երեխան.  5) Հայաստանի Հանրապետության զինված ուժերում զինվորական ծառայություն անցնող կամ ազգային անվտանգության մարմինների զինծառայող ծնողի (ծնողների) երեխաները.  6) կրթության և զարգացման առանձնահատուկ պայմանների կարիք ունեցող երեխաները.  7) տվյալ ուսումնական հաստատությունում (կազմակերպությունում) ընդգրկված քույր, եղբայր ունեցող երեխաները.  8) տվյալ ուսումնական հաստատության (կազմակերպությունում) աշխատակիցների երեխաները: | Ընդունվել է |
| Նախագծի 15-րդ հոդվածով «Նախադպրոցական կրթության մասին» օրենքում լրացվող 30-րդ հոդվածի 2-րդ մասը «Անորոշ ժամկետով» բառերից հետո լրացնել «կամ որոշակի ժամկետով» բառերով | Չի ընդունվել. որոշակի ժամկեով կնքված պայմանագրերի ժամկետի ավարտից հետո կիրառելի է «Նախադպրոցական կրթության մասին» օրենքի 19-րդ հոդված 2-րդ մասի պահանջը: |
| **4. Արդարադատության նախարարություն** | 06.12.2022 |
| //54377-2022 |
| 1. Նախագծի 1-ին հոդվածի 4-րդ կետով նոր խմբագրությամբ շարադրվող «Նախադպրոցական կրթության մասին» օրենքի (այսուհետ՝ Օրենք) 3-րդ հոդվածի 1-ին մասի 17-րդ կետում նշված է հետևյալը՝  «17. **Կրթության և զարգացման առանձնահատուկ պայմանների կարիք ունեցող երեխա**՝ խոսքի և լեզվի, հաղորդակցման, լսողության, տեսողության, ինտելեկտի (մտավոր), հուզական, վարքի, շարժունակության և այլ խնդիրներով պայմանավորված ուսումնադաստիարակչական գործընթացի հետ կապված դժվարություններ ունեցող, **ինչպես նաև բացառիկ ընդունակություններ ունեցող սան**, որին նախադպրոցական կրթական հիմնական ծրագրերը յուրացնելու համար անհրաժեշտ են կրթության առանձնահատուկ պայմաններ, ներառյալ՝ խելամիտ հարմարեցումներ»:  «Նորմատիվ իրավական ակտերի մասին» օրենքի 15-րդ հոդվածի 1-ին և 3-րդ մասերի համաձայն՝  *«1. Նորմատիվ իրավական ակտում կիրառվում են նորմատիվ իրավական ակտերով սահմանված կամ հանրածանոթ հասկացություններ կամ տերմիններ: (…)*  *3. Եթե նորմատիվ իրավական ակտում օգտագործվում են նոր կամ բազմիմաստ կամ այնպիսի հասկացություններ կամ տերմիններ, որոնք առանց պարզաբանման միանշանակ չեն ընկալվում, կամ այլ նորմատիվ ակտով տրված է այդ հասկացությունների կամ տերմինների այլ սահմանում, ապա տվյալ ակտով տրվում են այդ ակտի էությունից բխող դրանց սահմանումները: Սահմանումները պետք է լինեն այնպիսին, որ ապահովեն դրանց միատեսակ ու միանշանակ ընկալումն ու կիրառումը»:*  Ղեկավարվելով վերոգրյալ իրավանորմի դրույթներով՝ անհրաժեշտ է Նախագծի վերոնշյալ իրավակարգավորման մեջ բացահայտել **«բացառիկ ընդունակություններ ունեցող սան»** հասկացության բովանդակությունը, միաժամանակ Նախագծին կից ներկայացված հիմնավորման մեջ անհրաժեշտ է նշել նաև նման իրավակարգավորումներ նախատեսելու նպատակը և գործնական անհրաժեշտությունը, քանի որ տվյալ պարագայում պարզ չի դառնում, թե ինչու՞ են բացառիկ ընդունակություններ ունեցող սաները ներառվելու կրթության և զարգացման առանձնահատուկ պայմանների կարիք ունեցող երեխաների ցանկում: | Ընդունվել է |
| Նախագծի 2-րդ հոդվածով Օրենքի 7-րդ հոդվածի նոր խմբագրությամբ շարադրվող 6-րդ մասի 1-ին կետում անհրաժեշտ է նշել թե ի՞նչ **«առաջին կամ երկրորդ խմբի»** մասին է խոսքը, միաժամանակ անհրաժեշտ է նկատի ունենալ, որ Նախագծի 2-րդ հոդվածում նախատեսվող փոփոխությունների ընդունման պարագայում, Հայաստանի Հանրապետության կրթության, գիտության, մշակույթի և սպորտի նախարարի 2021 թվականի հոկտեմբերի 11-ի N 76-Ն հրամանի հավելվածի 10-րդ կետում նույնպես համապատասխան փոփոխություններ կատարելու անհրաժեշտություն կառաջանա: | Ընդունվել է |
| Նախագծի 3-րդ հոդվածով օրենքի 7-րդ հոդվածում լրացվող նոր 7-րդ մասի համաձայն՝  նախադպրոցական ուսումնական հաստատություն ընդունվելու համար Օրենքի նույն հոդվածի 6-րդ մասից զատ, համայնքի ավագանու որոշմամբ կարող է սահմանվել ևս մեկ առաջնահերթություն:  **Իրավակիրառ մարմինների կողմից սուբյեկտիվիզմի դրսևորումներ ցուցաբերելուց և հայեցողության անհարկի ընդլայնումից զերծ մնալու և իրավունքի սուբյեկտներին իրենց վարքագիծը գործող օրենսդրական նորմերին արդյունավետ կերպով համապատասխանեցնելու հնարավորություն ընձեռելու նպատակով` անհրաժեշտ է հանել Նախագծի վերոնշյալ կարգավորումը:** | Ընդունվել է |
| Նախագծի 4-րդ հոդվածով նախատեսվում է նոր խմբագրությամբ շարադրել 8-րդ հոդվածը, իսկ Նախագծի 5-րդ հոդվածով նախատեսվում է ուժը կորցրած ճանաչել Օրենքի 9-րդ հոդվածը:  Վերոնշյալ փոփոխությունների իրականացումը խնդրահարույց է, քանի որ Նախագծից պարզ չի դառնում, թե Նախագծի ընդունումից հետո երեխայի կրթության և զարգացման առանձնահատուկ պայմանների կարիքի գնահատումը ու՞մ կողմից է կազմակերպվելու, կամ արդյո՞ք կազմակերպվելու է, թե՝ ոչ, և ու՞մ կողմից է հաստատվելու այդ մանկավարժահոգեբանական գնահատման չափանիշները, միաժամանակ պարզ չէ նաև երեխայի կրթության և զարգացման առանձնահատուկ պայմանների կարիքի վկայագրման հետ կապված իրավակարգավորումները ուժը կորցրած ճանաչելու նպատակը և գործնական անհրաժեշտությունը:  **Վերոնշյալի համատեքստում միաժամանակ անհրաժեշտ է հաշվի առնել նաև այն հանգամանքը, որ փաստացի ուժը կորցրած է ճանաչվում երեխայի կրթության և զարգացման առանձնահատուկ պայմանների կարիքի գնահատումը կազմակերպելու համար կրթության պետական կառավարման լիազորված մարմնին Օրենքով տրված մանկավարժահոգեբանական գնահատման**[**չափանիշները**](https://www.arlis.am/DocumentView.aspx?docid=166329) **հաստատելու լիազորող նորմը, որի հիման վրա ներկայումս ընդունվել և գործում է Հայաստանի Հանրապետության կրթության, գիտության, մշակույթի և սպորտի նախարարի 2022 թվականի հուլիսի 15-ի N 24-Ն հրամանը:**  Հիմք ընդունելով վերոգրյալը՝ գտնում ենք, որ Նախագծի վերոնշյալ իրավակարգավորումները ունեն լրացուցիչ հիմնավորման կամ խմբագրման կարիք՝ վերը բարձրացված խնդիրների համատեքստում: | Ընդունվել է մասնակի. 4-րդ հոդվածը խմբագրվել է: «Նախադպրոցական կրթության մասին» օրենքի 9-րդ հոդածով սահմանված են երեխայի կրթության և զարգացման առանձնահատուկ պայմանների կարիքի վկայագրման հետ կապված իրավակարգավորումները: Հաշվի առնելով, որ երեխայի կրթության և զարգացման առանձնահատուկ պայմանների կարիքը՝ տեղական ինքնակառավարման մարմնի կողմից վկայագրվում է տարածքային մանկավարժահոգեբանական կենտրոնի տված եզրակացության հիման վրա և բովանդակային բաղադրիչ չի պարունակում՝ անհարկի կրկնություններից խուսափելու համար, ուստի նպատակատարմար է 9-րդ հոդվածն ուժը կորցրած համարել: |
| Նախագծի 10-րդ հոդվածի 5-րդ մասով Օրենքի 19-րդ հոդվածի 8-րդ մասի նոր խմբագրությամբ շարադրվող 2-րդ կետում առկա **«կարող են հիմք հանդիսանալ»** դիսպոզիտիվ նորմը անհրաժեշտ է փոխարինել համապատասխան իմպերատիվ նորմով՝ պետական և համայնքային ուսումնական հաստատությունների տնօրենների լիազորությունների շրջանակի անհիմն ընդարձակումից և որպես հետևանք՝ չարաշահումներից խուսափելու նպատակով: | Ընդունվել է |
| Իրավական որոշակիության սահմանադրական սկզբունքից ելնելով՝ անհրաժեշտ է Նախագծի 13-րդ հոդվածի 3-րդ մասով Օրենքի 24-րդ հոդվածի 1-ին մասի նոր խմբագրությամբ շարադրվող 9-րդ կետում հստակ սահմանել, թե ինչպե՞ս և ի՞նչ ընթացակարգով, կամ ու՞մ կողմից հաստատված ընթացակարգով է կրթության պետական կառավարման լիազորված մարմինը երաշխավորելու կրթական ծրագրերից բխող ուսումնական նյութերը, իսկ նույն հոդվածի 8-րդ մասով Օրենքի նույն հոդվածի նույն մասում նոր լրացվող 25-րդ կետում բացահայտել, թե ինչպե՞ս և ի՞նչ ընթացակարգով, կամ ու՞մ կողմից հաստատված ընթացակարգով է կրթության պետական կառավարման լիազորված մարմինը հավանություն տալու նախադպրոցական ուսումնական հաստատությունների անվանակոչությանը՝ բացահայտելով նաև, թե ի՞նչ է իրենից ենթադրում «անվանակոչություն» հասկացությունը: | Ընդունվել է մասնակի. հանրակրթական, այդ թվում` նախադպրոցական, ուսումնական հաստատություններում` անկախ դրանց կազմակերպաիրավական ձևից և ենթակայությունից օգտագործվող ձեռնարկների` ուսումնաօժանդակ նյութերի և ուսումնադիտողական պարագաների, ուսումնամեթոդական ուղեցույցների, ուսումնամեթոդական գրականության, ուսումնադիդակտիկ նյութերի, շտեմարանների, թեստերի, վարժությունների և խնդիրների ժողովածուների, քրեստոմատիաների, ինչպես նաև մանկական և դպրոցական գրականության փորձաքննության և գործածության երաշխավորման հետ կապված իրավահարաբերությունները սամանված են Կրթության և գիտության նախարարի 2012 թվականի դեկտեմբերի 14-ի N 1144-Ն հրամանով: |
| **«Նորմատիվ իրավական ակտերի մասին» ՀՀ օրենքի 13-րդ հոդվածի 5-րդ մասի համաձայն՝**  *«Եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, ապա օրենսդրական ակտի անցումային դրույթներով սահմանվում են նաև`*  *1) օրենսդրական ակտի այն մասերը, որոնք գործելու են ենթաօրենսդրական նորմատիվ իրավական ակտն ուժի մեջ մտնելու պահից.*  *2)* ***ենթաօրենսդրական նորմատիվ իրավական ակտի ընդունման նախատեսվող ժամկետը****»****:***  Հիմք ընդունելով վերոգրյալ իրավանորմի դրույթները՝ անհրաժեշտ է Նախագծում նախատեսել անցումային դրույթներ և սահմանել, թե ի՞նչ ժամկետներում է Օրենքի հիման վրա ընդունված և ներկայումս գործող մի շարք ենթաօրենսդրական նորմատիվ իրավական ակտերում կատարվելու սույն Նախագծից բխող համապատասխան փոփոխությունները: | Ընդունվել է |
| Նախագծի 15-րդ հոդվածով նախատեսվում է Օրենքում լրացնել հետևյալ բովանդակությամբ նոր 30-րդ հոդված, որի համաձայն՝  *«1. Նախադպրոցական կրթական ծրագրեր, այդ թվում՝ նախադպրոցական ծառայություններ արդեն իսկ իրականացնող կազմակերպությունների՝ Օրենքի 11-րդ հոդվածի 6-րդ մասով սահմանված լիցենզիայի ստացման համար դիմելու վերջնաժամկետ սահմանել 2023 թվականի օգոստոսի 10-ը:*  *2. Անորոշ ժամկետով կնքված պայմանագրերով աշխատող նախադպրոցական ուսումնական հաստատությունների տնօրենների համար Օրենքի 19-րդ հոդվածի 2-րդ մասով սահմանված՝ նախադպրոցական ուսումնական հաստատության ղեկավարման իրավունքի ստացման համար վերջնաժամկետ սահմանել 2023 թվականի դեկտոմբերի 30-ը»:*  Նախագծի վերոնշյալ իրավակարգավորումները ունեն լրացուցիչ հիմնավորման կարիք, քանի որ Նախագծին կից ներկայացված հիմնավորումից պարզ չի դառնում, թե ի՞նչ նպատակ է հետապնդում նման իրավակարգավորումների սահմանումը և ի՞նչ իրավական հետևանք է վրա հասնելու այդ պարտավորությունների չկատարման համար, քանի որ ցանկացած իրավակարգավորում պետք է ապահովված լինի համապատասխան իրավական հետևանքով, հակառակ պարագայում տվյալ իրավակարգավորումը կմնա անկատար: | Ընդունվել է |
| Անհրաժեշտ է Նախագծի դրույթների համարակալումը համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 3-րդ և 7-րդ մասերին, որոնց համաձայն՝  *«Օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների: Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի:*  *Օրենսդրական ակտի հոդվածները, մասերը և կետերը համարակալվում են արաբական թվանշաններով: Հոդվածում ենթակետերը համարակալվում են հայերենի այբուբենի փոքրատառերով: Հոդվածների և մասերի համարները տեքստից բաժանվում են միջակետերով, իսկ հոդվածների կետերի համարները` փակագծերով: Հոդվածում ենթակետի` հայերենի այբուբենի փոքրատառերով նշված համարները տեքստից բաժանվում են միջակետով»:* | Ընդունվել է |
| **5. Վարչապետի աշխատակազմ** |  |
|  |
| **Իրավաբանական վարչություն՝**   1. Նախագծի 5-րդ հոդվածով նախատեսվում է նոր խմբագրությամբ շարադրել «Նախադպրոցական կրթության մասին» ՀՀ օրենքի 10-րդ հոդվածի 1-ին մասը, որի արդյունքում սահմանվում է, թե ինչ է ներառում նախադպրոցական կրթության պետական կրթական չափորոշիչը: Սակայն որոշակիացված չէ, թե որ մարմնի կողմից է հաստատվելու վերոնշյալ չափորոշիչը: | Չի ընդունվել. «Նախադպրոցական կրթության մասին» օրենքի 23-րդ հոդվածի 1-ին մասի 3-րդ կետի համաձայն՝ Կառավարությունը հաստատում է նախադպրոցական կրթության պետական կրթական [չափորոշիչը](https://www.arlis.am/DocumentView.aspx?docid=152575). |
| 1. Նախագծի 14-րդ հոդվածի 1-ին մասի համաձայն՝ նախադպրոցական կրթական ծրագրեր, այդ թվում՝ *նախադպրոցական ծառայություններ արդեն իսկ իրականացնող կազմակերպությունների*՝ օրենքի 11-րդ հոդվածի 6-րդ մասով սահմանված լիցենզիայի ստացման համար դիմելու վերջնաժամկետ սահմանել 2023 թվականի դեկտեմբերի 10-ը: Սակայն պարզաբանված չէ արդեն իսկ լիցենզավորված կազմակերպությունների համար լիցենզիայի ստացման վերաբերյալ կարգավորում նախատեսելու անհրաժեշտությունը: | Մինչ այս պահը զարգացման կենտրոնների (նախադպրոցական ծառայությունների) լիցենզավորման գործընթաց չի իրականացվել, քանի որ զարգացման կենտրոնների (նախադպրոցական ծառայությունների) լիցենզավորման գործընթացի համար օրենքով սահմանված դրույթների ձևակերպումնենը խնդրահարույց էին լիցենզավորման գործընթացը կարգավորող ենթաօրենսդրական ակտերի ընդունման (փոփոխման) համար, ուստի անհրաժեշտություն է առաջացել նախագծով հստակեցնել ձևակերպումները, որոնք հնարավորություն կտան մշակել (փոփոխել) և հաստատել գործընթացի համար անհրաժեշտ ենթաօրենդրական ակտերը *(օրինակ՝ սահմանել նախադպրոցական ծրագրերի և ծառայությունների տևողությունը. օրենքի 24-րդ հոդվածի 1-ին մասի 22-րդ կետ)*: Հաշվի առնելով վերոգրյալը՝ նախատեսվել է նաև դրույթ, որով «Նախադպրոցական կրթության մասին» 2020 թվականի մայիսի 6-ի ՀՕ-267-Ն օրենքի (այսուհետ՝ Օրենք)՝ 2-րդ հոդվածի 2-րդ մասում՝ «2022» թիվը փոխարինվել է «2023» թվով: Սույն փոփոխությունը պայմանավորված է այն հանգամանքով, որ ծառայություններ մատուցող կազմակերպություններին կտրվի ողջամիտ ժամկետ և հնարավորություն ապահովելու անհրաժեշտ հիմքերը լիցենզիա ստանալու նպատակով գործընթաց սկելու համար: |
| 1. Նախագծի նույն հոդվածի 2-րդ մասի համաձայն՝ անորոշ ժամկետով կնքված պայմանագրերով աշխատող նախադպրոցական ուսումնական հաստատությունների տնօրենների համար օրենքի 19-րդ հոդվածի 2-րդ մասով սահմանված՝ նախադպրոցական ուսումնական հաստատության ղեկավարման իրավունքի ստացումը պարտադիր է, որի վերջնաժամկետը 2024 թվականի հունիսի 10-ն է: Մինչդեռ պարզ չէ՝ ինչ իրավական հետևանքներ են վրա հասնում ղեկավարման իրավունք ձեռք չբերելու դեպքում: Միևնույն ժամանակ, լրացուցիչ պարզաբանման կարիք ունի նման կարգավորում նախատեսելու անհրաժեշտությունը՝ հաշվի առնելով այն հանգամանքը, որ գործող իրավակարգավորումները ևս սահմանում են հավաստագրի առկայության պահանջ: | Իրականացված վերլուծության համաձայն համայնքային նախադպրոցական ուսումնական հաստատությունների տնօրենների շուրջ 65 %-ը պաշտոնավարում է անորոշ ժամկետով պայմանագրերի հիման վրա, ինչը չի բխում «Նախադպրոցական կրթության մասին» օրենքի 19-րդ հոդվածի տրամաբանությունից: Նախադպրոցական ուսումնական հաստատության ղեկավարման իրավունքի (հավաստագրի) տրամադրման գործընթացն առաջին անգամ կազմակերպվել է 2022 թվականին, մասնակիցների գերակշռող մասը եղել են որոշակի ժամկետով պայմանագրերի հիման վրա պաշտոնավարող տնօրեններ, ում պաշտոնավարման ժամկետները մոտենում են ավարտին: Դաշտում անհավասար պայմաններից խուսափելու համար անցումային դրույթներում սահմանվել է ողջամիտ ժամկետ՝ «Նախադպրոցական կրթության մասին» օրենքի 19-րդ հոդվածի պահանջի լիարժեք իրացման համար: Նախագծով սահմանվել է նաև, որ օրենքի պահանջները չբավարարած (հավաստագիր չունեցող) նախադպրոցական ուսումնական հաստատությունների տնօրենների հետ անորոշ ժամկետով կնքված աշխատանքային պայմանագրելը լուծվում են: |
| 1. Նախագծում առկա են տեխնիկական բնույթի որոշակի խնդիրներ, մասնավորապես՝   ա) նախագծի որոշ հոդվածներով նախատեսված է, որ պետք է ընդունվեն ենթաօրենսդրական իրավական ակտեր, սակայն նախագծի անցումային դրույթներում սահմանված չէ ենթաօրենսդրական նորմատիվ իրավական ակտի ընդունման նախատեսվող ժամկետը, ինչը հակասում է «Նորմատիվ իրավական ակտերի մասին» օրենքի 13-րդ հոդվածի 5-րդ մասի դրույթներին.  բ) նախագծի 11-րդ հոդվածով նախատեսվում է փոփոխություն կատարել օրենքի 20-րդ հոդվածի 1-ին մասի 3-րդ կետում: Մինչդեռ նշված հոդվածի 1-ին մասը կետերի բաժանված չէ: Ուստի այն վերանայման կարիք ունի: | Ընդունվել է |
| **Սոցիալական հարցերի վարչություն՝**   1. Նախագծի 1-ին հոդվածի 1-ին մասի համաձայն՝ նախադպրոցական լրացուցիչ կրթական ծրագիրը նախադպրոցական ուսումնական հաստատության կողմից իրականացվող նախադպրոցական կրթության հիմնական, այլընտրանքային, հեղինակային, միջազգային և փորձարարական ծրագրերից դուրս ուսուցման ծրագիր, որը նպատակաուղղված է երեխաների նախասիրությունների, զարգացման լրացուցիչ պահանջմունքների բավարարմանը և նախադպրոցական կրթության պետական կրթական չափորոշչով սահմանված վերջնարդյունքների լրացմանն ու կատարելագործմանը (կետ 8), մինչդեռ գործող կարգավորման համաձայն՝ լրացուցիչ ծրագիրը նախադպրոցական կրթության հիմնական ծրագրերից դուրս ոչ ֆորմալ ուսուցման ծրագիր, որը նպատակաուղղված է երեխաների նախասիրությունների, զարգացման **և խնամքի լրացուցիչ** պահանջմունքների բավարարմանը և նախադպրոցական կրթության պետական կրթական չափորոշչով սահմանված վերջնարդյունքների լրացմանն ու կատարելագործմանը: Առաջարկում ենք հիմնավորել նոր կարգավորման մեջ երեխայի խնամքի վերաբերյալ դրույթի բացակայությունը: | Չի ընդունվել. նախադպրոցական հիմնական կրթական ծրագրերը ներառում են ինչպես զարգացան և կրթական բաղադրիչներ, այնպես էլ երեխաների խնամքի, առողջության և անվտանգության պահպանման միջոցառումներ: Խնամքը հանդիսանում է նախադպրոցական կրթական ծրագրի անբաժան բաղադրիչը: |
| Նախագծի 2-րդ հոդվածի 2-րդ մասի հետ կապված՝ առաջարկում ենք վերանայել սահմանված առաջնահերթության կարգը (6-րդ մաս), մասնավորապես՝ 3-րդ և 4-րդ կետերով նախատեսված զոհված զինծառայողի երեխան, քույրը, եղբայրը և երկկողմանի ծնողազուրկ երեխան հակառակ հերթականությամբ սահմանելով, ինչպես նաև նույն մոտեցումը քննարկել 5-րդ և 6-րդ կետերի համար՝ ՀՀ զինված ուժերում զինվորական ծառայություն անցնող կամ ազգային անվտանգության մարմինների զինծառայող ծնողի երեխաները և կրթության և զարգացման առանձնահատուկ պայմանների կարիք ունեցող երեխաները: | Ընդունվել է մասնակի «Նախադպրոցական կրթության մասին» օրենքի 7-րդ հոդվածի 6-րդ մասում թվարկված առաջնահերթությունների համարակալումը չի ենթադրում դրանց կիրառման հերթականություն. Նախադպրոցական ուսումնական հաստատություն ընդունվելու առաջնահերթություն ունեցող երեխաների ընդունելությունը կազմակերպվում է ըստ հերթագրման ամսաթվի առաջնահերթության:  Նախագծում դույթի ձևակերպումը հստակեցվել է: |
| Նախագծի 3-րդ հոդվածի 2-րդ մասի համաձայն՝ երեխայի կրթության կազմակերպման մանկավարժահոգեբանական աջակցության ծառայությունները տրամադրվում են 3 մակարդակում՝ նախադպրոցական ուսումնական հաստատության մակարդակ՝ **մանկավարժահոգեբանական աջակցության ծառայության կողմից,** իսկ տարածքային և հանրապետական մակարդակներում՝ **մանկավարժահոգեբանական աջակցության կենտրոնի կողմից:** Առաջարկում ենք պարզաբանել տարբեր մակարդակներում տարբեր սուբյեկտների կողմից աջակցության տրամադրման կարգավորումը, մասնավորապես, թե ինչով է պայմանավորված մի մակարդակում մանկավարժահոգեբանական աջակցության տրամադրումը ծառայության կողմից, իսկ այլ մակարդակներում՝ մանկավարժահոգեբանական աջակցության կենտրոնի կողմից: | Ընդունվել է, նախագծում կատարվել է փոփոխություն՝ հստակեցնելով, որ Երեխայի կրթության կազմակերպման մանկավարժահոգեբանական աջակցության ծառայությունները տրամադրվում են երեք մակարդակում, որից առաջինը նախադպրոցական ուսումնական հաստատության մակարդակն է, որը իրականացվում է նախադպրոցական ուսումնական հաստատության կողմից իրականացվող մանկավարժահոգեբանական աջակցության ծառայության միջոցով. |
| Նախագծի 10-րդ հոդվածի 2-րդ մասի համաձայն՝ նախադպրոցական ուսումնական հաստատության ղեկավարման իրավունքի (հավաստագրի) համար կարող է դիմել այն անձը, որն ունի բարձրագույն կրթություն և վերջին տասը տարվա ընթացքում մանկավարժական աշխատանքի կամ **հանրային ծառայության ոլորտի** առնվազն հինգ տարվա ընդհանուր աշխատանքային ստաժ: Գործող կարգավորման համաձայն հավաստագրի համար կարող է վերապատրաստվել այն անձը, որն ունի բարձրագույն կրթություն և վերջին տասը տարվա ընթացքում մանկավարժական աշխատանքի կամ **հանրային կառավարման ոլորտի** առնվազն հինգ տարվա ընդհանուր աշխատանքային ստաժ: Արդյո՞ք միայն հանրային ծառայության բնագավառում աշխատանքային ստաժը բավարար է նախադպրոցական ուսումնական հաստատության ղեկավարման հավաստագիր ստանալու համար: | Չի ընդունվել. հաշվի է առնվել, որ նախադպրոցական ուսումնական հաստատության ղեկավարման իրավունքի (հավաստագրի) տրամադրման ժամանակ գնահատվում են հավակնորդների կառավարչական և տվյալ ոլորտի գիտելիքների իմացության մակարդակը: |
| Նախագծի 11-րդ հոդվածում արված հղումը՝ «Օրենքի 20-րդ հոդվածի 1-ին մասի 3-րդ կետում ....» սխալ է, քանի որ գործող օրենքի 20-րդ հոդվածի 1-ին մասում կետեր չկան: | Ընդունվել է |
| Նախագծի 12-րդ հոդվածի 4-րդ մասով նշվում է, որ կրթության պետական կառավարման լիազորված մարմինը սահմանում է նախադպրոցական ուսումնական հաստատությունների մանկավարժական աշխատողների անվանացանկը (կետ 12): Գտնում ենք, որ բացի անվանացանկը սահմանելուց, հարկ է նշել նաև վերջիններիս նկարագիրը, բացի այդ, դուրս է մնացել նախադպրոցական ուսումնական հաստատությունների վարչատնտեսական աշխատողների մասը: | Ընդունվել է |
| Նախագծի 14-րդ հոդվածում՝ «Նախադպրոցական կրթության մասին» օրենքի լրացվող 30-րդ հոդվածի 2-րդ մասում «ղեկավարման իրավունքի» բառերից հետո առաջարկում ենք նշել «(հավաստագիր)» բառը, ինչպես նշված է վերոնշյալ օրենքի 19-րդ հոդվածի 2-րդ մասով: Կստացվի, որ մինչև 2024թ. հունիսի 10-ը պարտադիր է ղեկավարման իրավունքի (հավաստագրի) ստացումը: | Ընդունվել է |
| Նախագծի 2-րդ հոդվածի 2-րդ մասի ձևակերպումն ունի վերանայման կարիք. ահրաժեշտ է նշել, որ թվարկված առաջնահերթությունների համարակալումը չի ենթադրում դրանց կիրառման հերթականություն: | Ընդունվել է |
| Նախագծի 2-րդ հոդվածի 2-րդ մասի հետ կապված՝ առաջարկում ենք 6-րդ մասի 5-րդ կետը խմբագրել՝ առաջնահերթություն սահմանելով զինծառայող ծնողի (ծնողների) երեխաների համար | Ընդունվել է մասնակի. ավելի լայն առաջնահերթություն սահմանելու դեպքում շահառուների թիվը խիստ կընդլայնվի: Հաշվի առնելով հանրապետությունում նախադպրոցական ծառայությունների հասանելիության աստիճանը (այս պահին միայն Երևան քաղաքում իրենց հերթին են սպասում շուրջ 12 000 երեխա)՝ կսրվեն խնդիրները առաջնահերթություն չունեցող երեխաների (հատկապես աշխատող ծնողների համար) նախադպրոցական ծառայություններում ընդգրկվելու հարցում: Առաջարկում ենք առաջնահերթությունների շրջանակի վերանայմանն անդրադառնալ Կառավարության ծրագրով մինչև 2026 թվականը նախատեսվող 500 մանկապարտեզների կառուցման, հիմնանորոգման և վերակառուցման ծրագրի ավարտից հետո:  Կետը խմբագրվել է, որի համաձայն առաջնահերթությունից կօգտվեն Հայաստանի Հանրապետության զինված ուժերում զինվորական ծառայություն անցնող զինծառայող ծնողի երեխաները |
| Նախագծի 15-րդ հոդվածով սահմանվող անցումային դրույթներից հավել 1-ին մասը և սահմանել առանձին հոդված, որով փոփոխություն կնախատեսվի «Նախադպրոցական կրթության մասին» 2020 թվականի մայիսի 6-ի ՀՕ-267-Ն օրենքի (այսուհետ՝ Օրենք)՝ 2-րդ հոդվածի 2-րդ մասում՝ «2022» թիվը «2023» թվով փոխարինելու ձևով:  2-րդ մասում սահմանել նաև կարգավորում, որ հավաստագրման պահանջներին չբավարարող տնօրենները կազատվել զբաղեցրած պաշտոններից | Ընդունվել է: |